Nørresundby fik i dag et nyt privat plejehjem, da fonden Mariehjem åbnede Ella Mariehjemmet på Vestergade. Et plejehjem med plads til 50 beboere. Plejehjemmet bejler til den kræsne beboer - stedet har nemlig egen kok, en ambition om at alle skal ud i den friske luft hver dag, og så må de ældre have dyr med på plejehjemmet. Plejehjemmets motto er "Fordi alle fortjener et godt liv". Få en lille rundtur på det nye plejehjem Ella Mariehjemmet lige her: - Lige så vel som alle andre områder i vores samfund, så er ældre mennsker nu om dage også meget målbevidste omkring, hvad de ønsker af deres alderdom. Særligt dér hvor ens helbred svigter, for hvis man skal leve mange år mere end tidligere, skal der også være livskvalitet i dé år, sagde forstander på Ella Mariehjemmet, Marianne Driefer Filipsen, i dag under åbningen.

Opsummering:
Nørresundbys ældre borgere har fra i dag mulighed for at bo på et nyt luksusplejehjem, der bryster sig af at sikre en høj livskvalitet hele livet.